LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO
2010 M. BIRŽELIO 28 D. ĮSAKYMO NR. A1-309 „DĖL GLOBOS NAMŲ „UŽUOVĖJA“ NUOSTATŲ PATVIRTINIMO“ PAKEITIMO

2016 m. gegužės 24 d. Nr. A1-267

Vilnius

1. P a k e i č i u Globos namų „Užuovėja“ nuostatus, patvirtintus Lietuvos Respublikos socialinės apsaugos ir darbo ministro 2010 m. birželio 28 d. įsakymu Nr. A1-309 „Dėl Globos namų „Užuovėja“ nuostatų patvirtinimo“:

1.1.	Pakeičiu 13 punktą ir jį išdėstau taip:

„13. Globos namų veikla organizuojama vadovaujantis socialinės apsaugos ir darbo ministro tvirtinamais metiniais veiklos planais, rengiamais vadovaujantis Strateginio planavimo metodika, patvirtinta Lietuvos Respublikos Vyriausybės 2002 m. birželio 6 d. nutarimu Nr. 827 „Dėl Strateginio planavimo metodikos patvirtinimo“ ir skelbiamais globos namų interneto svetainėje. Metinių veiklos planų vykdymą vertina Socialinės apsaugos ir darbo ministerijos Centralizuotas vidaus audito skyrius.“

1.2.	Pakeičiu 20 punktą ir jį išdėstau taip:

„20. Globos namų vidaus auditą atlieka Socialinės apsaugos ir darbo ministerijos Centralizuotas vidaus audito skyrius.“

2. Į g a l i o j u Globos namų „Užuovėja“ direktorių pasirašyti pakeistus Globos namų „Užuovėja“ nuostatus ir atlikti visus Lietuvos Respublikos teisės aktų nustatytus veiksmus, susijusius su jų užregistravimu Juridinių asmenų registre.

3. N u s t a t a u, kad šis įsakymas įsigalioja 2016 m. rugsėjo 1 d.

Socialinės apsaugos ir darbo ministrė	Algimanta Pabedinskienė